294 Cur. KRUUSE 
nogen Betydning, i det mindste har jeg altid fundet disse yderlig 
tørre, hvor jeg har besteget dem. 
Snelæget har i Modsætning til Snefaldet en betydelig Indflydelse 
paa Vegetationen. Snefaldets Størrelse kunde kun bestemmes paa 
de Dage, hvor Vejret var roligt. Paa saadanne Dage kunde der. 
falde 15—60 cm løs Sne (sidstnævnte store Snefald 1/1). Som oftest 
var dog Snefaldet i et enkelt Døgn 15—20 cm; men 4 Døgn har haft 
over 25 cm. Under Nordøst-Stormene eller blot med stiv Kuling 
faldt der meget ofte betydelige Snemængder; men de føg i saa Til- 
fælde sammen paa Steder, hvor der var Læ, og Snelægets Højde 
kunde da ikke bestemmes. Paa den vindaabne Bakke, hvor Sta- 
tionen ligger, samlede der sig 2 Gange i delvis Læ af Bygningerne 
i Løbet af et Døgn henimod 1m løstpakket Sne; men i Lavnin- - 
gen mellem Stationsbakken og Kolonibestyrerens Bolig paa Ugle- 
fjældets Skraaning fandtes allerede i Julen 3 m fastpakket Sne, og om 
Motorbaaden, som stod i denne Lavnings Munding ud mod Fjorden, 
frit udsat for NØ.-Vinden, fandtes i December til 1—1,5 m fast Sne 
over Græsmarken. Paa Elvbakkernes sydeksponerede, stejle Læside 
fandtes, hvor der var Urteli, ikke over 1m fast Sne og som oftest - 
mindre; Pilekrattet havde kun undtagelsesvis 30 cm tykt Snedække, 
Græslierne 5—10 cm med Isskorpe. Hvor Snelaget Vinteren over 
androg mere end 3m, er Plantevæksten meget sparsom, med store, 
aabne Mellemrum mellem Urtetuerne påa Grund af den indskrænkede 
Vegetationstid. 
Værre er dog, som tidligere omtalt, den periodiske Snebarhed, 
som Højplateauerne og mange vindaabne Dale bliver udsatte for, og 
den er utvivlsomt Aarsagen til, at kun løvfældende Buske som Salix 
herbacea og Vaccinium samt Jordplanter som Pedicularis, Armeria, 
Taraxacum o. fl. kan trives her;. de vintergrønne Halvbuske som 
Empetrum, Diapensia, Loiseleuria m. fl. lider for meget ved at ud- 
sættes for Frost, Udtørring og Vindslid og trives derfor kun i om end 
minimalt Læ, eller hvor Fordybninger betinger et Isdække. Salix glauca 
er som Regel snedækt; men enkelte Steder stak dog lodrette Lang- 
skud op over Sneen det meste af Vinteren, og disse var alle dræbte 
i Vaaren, da de nedliggende Grene begyndte at skyde (se Fig. 28); 
paa de vindaabne Plateauer frister den kun en ynkelig Tilværelse 
paa Grund af ЕН: Dække. 
